[{"text_idx": "#000006", "text": "Mae arolygon, ffotograffau a rhestrau o safleoedd ledled Cymru wedi\u2019u cynhyrchu fel rhan o\u2019r gwaith cofnodi hwn. Erbyn y 1960au, gyda chasgliadau o ddeunydd yn cael eu hychwanegu, gan gynnwys sylw cenedlaethol i fapiau a lluniau o\u2019r awyr, roedd llawer iawn o ddeunydd wedi cronni a oedd angen ei ddidoli, ei dderbyn a\u2019i gatalogio. Yn 1963 sefydlwyd Cofnod Henebion Cenedlaethol Cymru (CHCC) yn swyddogol."}, {"text_idx": "#000007", "text": "Un o\u2019n staff llyfrgell ac archifau, Rhodri Lewis, yn rhoi taith ddiweddar o amgylch ein storfeydd archifau."}, {"text_idx": "#000008", "text": "Bellach yn Archif Achrededig, yn Lleoliad Cyflwyno Cydnabyddedig ar gyfer Cofnodion Cyhoeddus ac yn Ganolfan Archifau Digidol MEDIN, mae gan Gofnod Henebion Cenedlaethol Cymru 937 o gasgliadau wedi\u2019u henwi; nifer sy\u2019n tyfu fesul mis wrth i\u2019n ti\u0302m arolygu ac ymchwilio ni fwydo deunydd o\u2019u gwaith iddo ac rydym yn parhau i dderbyn cyflwyniadau gan ystod eang o sefydliadau treftadaeth ac aelodau\u2019r cyhoedd."}, {"text_idx": "#000009", "text": "Nid yw cyflwyno uchafbwyntiau ac esiamplau o\u2019r archif byth yn gwneud cyfiawnder a\u0302 graddfa ac ehangder y casgliadau sydd gennym, felly i roi rhyw syniad i chi o ystod y casgliadau hyn, maent wedi\u2019u rhestru\u2019n llawn isod."}, {"text_idx": "#000011", "text": "Os oes gennych chi ddiddordeb mewn darganfod mwy am archaeoleg, adeiladau hanesyddol, treftadaeth ddiwydiannol a morol Cymru, efallai fel rhan o ymchwil i hanes teulu a chymuned, mae Coflein yn fan cyswllt cyntaf hanfodol."}, {"text_idx": "#000012", "text": "Ymwelydd a\u0302\u2019n hystafell chwilio yn cael golwg fanylach ar un o\u2019n lluniau o\u2019r awyr."}, {"text_idx": "#000013", "text": "Gallwch hefyd ddod i\u2019n llyfrgell a\u2019n hystafell chwilio yn Aberystwyth, neu ddefnyddio ein gwasanaeth ymholiadau cyhoeddus lle bydd staff arbenigol yn darparu gwybodaeth ac yn helpu i ateb eich ymholiad."}, {"text_idx": "#000020", "text": "Ymunwch a\u0302\u2019r rhestr e-bostio i dderbyn diweddariadau rheolaidd. Mae\u2019n rhad ac am ddim!"}]